พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลบุ่ง อำเภออำนาจเจริญ จังหวัดอุบลราชธานี ให้แก่คุณหญิงตุ่น โกศัลวิตร พ.ศ. 2521
ประกาศวันที่ 1978-05-17

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลบุ่ง อำเภออำนาจเจริญ จังหวัดอุบลราชธานี ให้แก่คุณหญิงตุ่น โกศัลวิตร พ.ศ. ๒๕๒๑
content: ภูมิพลอดุลยเดช ป.ร. ให้ไว้ ณ วันที่ ๒๙ เมษายน พ.ศ. ๒๕๒๑ เป็นปีที่ ๓๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลบุ่ง อำเภออำนาจเจริญ จังหวัดอุบลราชธานี ให้แก่คุณหญิงตุ่น โกศัลวิตร เพื่อแลกเปลี่ยนกับที่ดินของคุณหญิงตุ่น โกศัลวิตร จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลบุ่ง อำเภออำนาจเจริญ จังหวัดอุบลราชธานี ให้แก่คุณหญิงตุ่น โกศัลวิตร พ.ศ. ๒๕๒๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลบุ่ง อำเภออำนาจเจริญ จังหวัดอุบลราชธานี เนื้อที่ประมาณ ๓ งาน ๒๙.๕ ตารางวา ภายในแนวเขตตามแผนที่ท้ายพระราชบัญญัตินี้ ให้แก่คุณหญิงตุ่น โกศัลวิตร
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ ส. โหตระกิตย์ รองนายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากที่ดินซึ่งเป็นสาธารณสมบัติของแผ่นดิน ในท้องที่ตำบลบุ่ง อำเภออำนาจเจริญ จังหวัดอุบลราชธานี เนื้อที่ประมาณ ๓ งาน ๒๙.๕ ตารางวา เป็นที่ลุ่มมีน้ำขัง และมีต้นไม้ขึ้นรก ราษฎรใช้ประโยชน์ในการสัญจรไปมาไม่ได้
content: เห็นสมควรโอนที่ดินดังกล่าวแลกเปลี่ยนกับที่ดินของคุณหญิงตุ่น โกศัลวิตร เนื้อที่ประมาณ ๓ ไร่ ๓ งาน ๗๓.๔ ตารางวา เพื่อให้ราษฎรได้รับความสะดวกในการใช้ที่ดินดังกล่าวเป็นทางสาธารณะ จึงจำเป็นต้องตราพระราชบัญญัตินี้ขึ้น